ທ່ານ Kerry ປຶກສາຫາລື ກັບອາຊ່ຽນ ກ່ຽວກັບຂໍ້ຂັດແຍ້ງ ໃນທະເລຈີນໃຕ້ (ວີດີໂອ ພາສາລາວ)
ທ່ານ Kerry ​ໄດ້​ເລີ້ມຕົ້ນ ວັນ​ເສົາ​ມື້​ນີ້ ດ້ວຍ​ການ​ພົບ​ປະ​ກັບ ນັກ​ການ​ທູດ​ລະດັບ​ສູງ​ ຈາກ​ບັນດາ​ສະມາຊິກ​ກຸ່ມ​ປະ​ເທດ​ ໃນ​ເອ​ເຊຍ​ຕາ​ເວັນ​ອອກສຽງ​ໃຕ້ ກໍ​ຄື​ອາ​ຊ່ຽນ.
ລັດຖະມົນຕີຕ່າງປະເທດສະຫະລັດ ທ່ານ John Kerry ກຳລັງ ຢູ່ທີ່ປະເທດ ມຽນມາ ຫຼືພະມ້າ ໃນສະໄໝກ່ອນ ເພື່ອເຂົ້າຮ່ວມ ເຈລະຈາ ກັບບັນດາລັດຖະມົນຕີຕ່າງປະເທດ ຈາກເອເຊຍ ຕາເວັນອອກສຽງໃຕ້ ກ່ຽວກັບຄວາມເຄັ່ງຕຶງຢູ່ ທະເລຈີນໃຕ້ ແລະ ບັນຫາຫຼາຍຝ່າຍອື່ນໆນຳ ທ່ານ Kerry ໄດ້ເລີ້ມຕົ້ນ ວັນເສົາມື້ນີ້ ດ້ວຍການພົບປະກັບ ນັກການທູດລະດັບສູງ ຈາກບັນດາສະມາຊິກກຸ່ມປະເທດໃນ ເອເຊຍຕາເວັນອອກສຽງໃຕ້ ກໍຄືອາຊ່ຽນ ທີ່ໄດ້ໄປເຕົ້າໂຮມກັນ ຢູ່ໃນນະຄອນຫລວງການປົກຄອງ ເນປີຕໍ ເພື່ອເຂົ້າຮ່ວມກອງ ປະຊຸມຄວາມໝັ້ນຄົງປະຈຳປີ ສະຫະລັດໄດ້ຢື່ນຂໍ້ສະເໜີ ໃຫ້ໂຈະໄວ້ການກະທຳທີ່ເປັນການເກາະຜິດຕ່າງໆ ໃນ ຂົງເຂດ ທີ່ມີການຂັດແຍ້ງກັນ ຫາກແຕ່ວ່າ ບັນດາສະມາຊິກຂອງອາຊ່ຽນ ກ່າວວ່າ ພວກເຂົາເຈົ້າຍັງບໍ່ໄດ້ປຶກສາຫາລືກັນກ່ຽວກັບແຜນການດັ່ງກ່າວ ຍ້ອນພວກເຂົາເຈົ້າ ໄດ້ລົງນາມໃນຂໍ້ຕົກລົງກັບຈີນ ວ່າດ້ວຍ   ໃນປີ 2002 ລັດຖະມົນຕີຕ່າງປະເທດຈີນ ທ່ານ Wang Yi ກ່າວຫາສະຫະລັດ ວ່າເວົ້າໂຍກເກີນໄປ ກ່ຽວກັບຂໍ້ຂັດແຍ້ງນີ້ ແລະກ່າວຢ້ຳວ່າ ຈີນມີສິດທີ່ຈະປົກປ້ອງອະທິປະໄຕຂອງຕົນ ຈີນໄດ້ອ້າງເອົາອະທິປະໄຕ ເໜືອເກືອບວ່າຂົງເຂດທັງໝົດຂອງທະເລຈີນໃຕ້ ແຕ່ວ່າ ສະມາຊິກອາຊ່ຽນຫຼາຍປະເທດ ເຊັ່ນ ບຣູໄນ ມາເລເຊຍ ຟີລິບປິນ ແລະ ຫວຽດນາມ ໄດ້ອ້າງເອົາກຳມະສິດໃນບາງເຂດຂອງທະເລນັ້ນເຊັ່ນກັນ ໄຕ້ຫວັນ ກໍຍັງອ້າງເອົາ ກຳມະສິດໃນບໍລິເວນນັ້ນ ອີກດ້ວຍ ຄະນະຜູ້ແທນໄປຮ່ວມກອງປະຊຸມ ກ່າວວ່າ ມັນຂຶ້ນກັບອາຊ່ຽນ ທີ່ຈະແກ້ໄຂກັບຈີນ ໂດຍກົງ ກ່ຽວກັບຂໍ້ຂັດແຍ້ງດ້ານອະທິປະໄຕໃດໆນັ້ນ